দুর্ঘটনায় মৃতদের পরিবারকে ৫ লক্ষ টাকা ক্ষতিপূরণের আশ্বাস দিয়েছেন মুখ্যমন্ত্রী। আহতদের ৫০ হাজার টাকা ও গুরুতর আহতদের ১ লক্ষ টাকা করে ক্ষতিপূরণ দেওয়ার কথা ঘোষণা করলেন তিনি। আহতদের চিকিত্সায় সবরকম সরকারি সাহায্য করা হবে বলে জানা তিনি।
 নিজস্ব প্রতিবেদন:  মুর্শিদাবাদের দৌলতাবাদে দুর্ঘটনাস্থলে পৌঁছলেন মুখ্যমন্ত্রী মমতা বন্দ্যোপাধ্যায়। ঘটনাস্থলে থাকা প্রশাসনিক আধিকারিকদের সঙ্গে কথা বলছেন তিনি। নবান্নের কর্মসূচি কাটছাঁট করেই রওনা দেন  তিনি। সঙ্গে রয়েছেন পরিবহণমন্ত্রী শুভেন্দু অধিকারী ও পরিবহণ সচিব আলাপন বন্দ্যোপাধ্যায়। দুর্ঘটনায় মৃতদের পরিবারকে ৫ লক্ষ টাকা ক্ষতিপূরণের আশ্বাস দিয়েছেন মুখ্যমন্ত্রী। আহতদের ৫০ হাজার টাকা ও গুরুতর আহতদের ১ লক্ষ টাকা করে ক্ষতিপূরণ দেওয়ার কথা ঘোষণা করলেন তিনি। আহতদের চিকিত্সায় সবরকম সরকারি সাহায্য করা হবে বলে জানা তিনি। কীভাবে দুর্ঘটনা ঘটেছে, তা তদন্ত করে দেখছে উচ্চ পর্যায়ের কমিটি। শীঘ্রই রিপোর্ট জমা পড়বে। নদীর জলের গভীরতা অত্যন্ত বেশি থাকায়, উদ্ধারকাজে কিছুটা সমস্যা হচ্ছে। জাতীয় বিপর্যয় মোকাবিলা দফতরের কর্মীরাও ইতিমধ্যে বারাকপুর থেকে মুর্শিদাবাদের উদ্দেশে রওনা দিয়েছেন।